Ledia Dushi

Ledia Dushi (Shkodër, 21 qershor 1978) është poete, përkthyese dhe studiuese shqiptare. 

Studimet universitare i kreu për gjuhë-letërsi në Universitetin "Luigj Gurakuqi" të Shkodrës, dhe ato pasuniveristare, masterin dhe doktoraturën, për etnologji dhe folklor në Akademinë e Studimeve Albanologjike (ish-Institutin e Folklorit).

Ledia Dushi nisi të botojë poezinë e saj lirike, në dialektin gegë, në gjysmën e dytë të viteve 1990. Në ato kohë u kritikua ashpër për përdorimin e dialektit në poezi; duke e akuzuar se donte të ndante vendin. Dushi është konsideruar si një nga poetet më të shquara shqiptare pas viteve 1990. Ajo gjithashtu shkruan ese dhe prozë. 

Poezia e saj është përkthyer në disa gjuhë. 

Ka përkthyer nga italishtja, spanjishtja dhe anglishtja, ndër të tjera, klasikë si Ema e Jane Austen, prozë të Carlos Ruiz Zafón, Umberto Eco-s dhe Cesare Paveses, poezi nga Gabriele D'Annunzio dhe Dylan Thomas. 

Në vitet 2016-8 ka qenë për disa vjet lektore në shkencat letrare në Universitetin Europian të Tiranës, dhe në vitet 2018-23, ka qenë kërkuese shkencore në Akademinë e Studimeve Albanologjike. Prej vitit 2023, është drejtoreshë e Bibliotekës Publike "Marin Barleti" në Shkodër.

 Krijimtaria 

 Poezi 

 Ave Maria bahet lot, Eurorilindja, Tiranë (1997)

 Seancë dimnash, Camaj-Pipa, Shkodër (1999)

 Askush nuk vdes për mue, Asdreni, Shkup (2003)

 Me mujt me fjet'... me kthimin e shpendve, Ideart, Tiranë (2009)
 Nji fije t’thellë gjaku, Onufri, Tiranë (2019)

 Përkthime 

 Jorge Luis Borges, Pavdekësia dhe ligjërata të tjera, Afërdita (2000)
 Sandro Veronesi, Shembja e burrit, Skanderbeg books (2005)
 Allan Graubard dhe Caroline McGee, Gruaja bombë, Sh.B. Princ (2008)
 Carlos Luis Zafón, Loja e engjëllit, Dituria (2009)
 Andrea Camilleri, Një të shtunë me miqtë, Dituria (2010)
 Carlos Luis Zafón, Marina, Dituria (2011)
 Umberto Eco, Varreza e Pragës, Dituria (2011)
 Jane Austen, Ema, Pegi (2014)
 Umberto Eco, Numri Zero, Dituria (2015)
 Hilary Mantel, Ana Bolena, një çështje familjare, Dituria (2016)
 Alda Merini, E çmendur, e çmendun, e çmendun dashunie për ty, Dituria (2021)Katalogu OPAC i Bibliotekës Kombëtare të Shqipërisë

 Çmimet 
 Çmimi Kombëtar i Letërsisë i Ministrisë së Kulturës së Shqipërisë (1998)

 Lidhjet 
 Informacion dhe shembuj nga teksti (në gjermanisht)
 Buletini Shqipëri: Ledia Dushi

 Referime 

Kategoria:Shqiptarë
Kategoria:Lindje 1978
Kategoria:Gazetarë shqiptarë
Kategoria:Njerëz nga Shkodra